ปีศักดิ์สิทธิ์ ค.ศ. 2025

ปีศักดิ์สิทธิ์ ค.ศ. 2025  เป็นปีศักดิ์สิทธิ์ของคริสตจักรโรมันคาทอลิกที่เฉลิมฉลองในปี ค.ศ. 2025 ประกาศโดยสมเด็จพระสันตะปาปายอห์น ปอลที่ 2 เมื่อสิ้นสุดปีปีติมหาการุญ (Great Jubilee) ในปี ค.ศ. 2000 ปีศักดิ์สิทธิ์นี้อยู่ในลำดับถัดจากปีศักดิ์สิทธิ์แห่งเมตตาธรรม (Extraordinary Jubilee of Mercy) ในปี ค.ศ. 2015–2016 สมณโองการประกาศปีศักดิ์สิทธิ์ ค.ศ. 2025 คือ "Spes non confundit" (ภาษาละตินของ "ความหวังนี้ไม่ทำให้เราผิดหวัง")
ปีศักดิ์สิทธิ์ ค.ศ. 2025 เริ่มต้นตั้งแต่วันคริสต์มาสอีฟ (24 ธันวาคม) ค.ศ. 2024 จนถึงวันสมโภชพระคริสต์แสดงองค์ (6 มกราคม) ค.ศ. 2026
การเตรียมงาน.
เมื่อสิ้นสุดปีปีติมหาการุญ ค.ศ. 2000 สมเด็จพระสันตะปาปายอห์น ปอลที่ 2 ตรัสกับเด็ก ๆ ทั่วโลก โดยทรงระบุว่าเด็ก ๆ และเยาวชนในเวลานั้นจะเป็น "ผู้มีบทบาทสำคัญในปีศักดิ์สิทธิ์ครั้งถัดไปในปี ค.ศ. 2025"
ในวันที่ 26 ธันวาคม ค.ศ. 2021 สมเด็จพระสันตะปาปาฟรานซิสทรงมอบหมายสมณสภาเพื่อส่งเสริมการประกาศข่าวดีในยุคใหม่ (Pontifical Council for Promoting the New Evangelization) ให้ทำหน้าที่จัดเตรียมงานสำหรับปีศักดิ์สิทธิ์ เนื่องจากพระองค์ทรงถือว่าปีศักดิ์สิทธิ์นี้เป็นรากฐานสำคัญต่อการเสริมสร้างคริสตจักรโรมันคาทอลิก
ในวันที่ 3 มกราคม ค.ศ. 2022 ในการประชุมที่กรุงโรม ได้มีมติกำหนดคำขวัญของปีศักดิ์สิทธิ์คือ "บรรดาผู้จาริกแห่งความหวัง" (Pilgrims of Hope) ในวันที่ 22 กุมภาพันธ์ สมณสภาเพื่อส่งเสริมการประกาศข่าวดีในยุคใหม่จัดการแข่งขันออกแบบตราสัญลักษณ์ทางการของปีศักดิ์สิทธิ์ ค.ศ. 2025 โดยมีเงื่อนไขหลักคือผู้เข้าแข่งขันต้องส่งผลงานที่อิงจากคำขวัญ สมณสภาจะเลือกการออกแบบที่สื่อข้อความได้ดีที่สุด การแข่งขันเปิดรับจนถึงวันที่ 20 พฤษภาคม และตราสัญลักษณ์ทางการได้รับการนำเสนอในช่วงปลายเดือนมิถุนายน ค.ศ. 2022
สมณโองการปีศักดิ์สิทธิ์ ชื่อว่า (ความหวังนี้ไม่ทำให้เราผิดหวัง) ประกาศเมื่อวันที่ 9 พฤษภาคม ค.ศ. 2024 ซึ่งตรงกับวันสมโภชพระเยซูเจ้าเสด็จสู่สวรรค์ สมณโองการนี้อธิบายถึงสาระสำคัญสำหรับการเฉลิมฉลองปีศักดิ์สิทธิ์ โดยมีประเด็นสำคัญหลายประการ ได้แก่:
ในวันที่ 28 ตุลาคม นครรัฐวาติกันเปิดตัวสัญลักษณ์นำโชคของปีศักดิ์สิทธิ์ ค.ศ. 2025 ชื่อว่า "ลูเช่" (Luce; คำในภาษาอิตาลีที่มีความหมายว่า "แสง") ซึ่งได้รับแรงบันดาลใจจากงานศิลป์แบบอนิเมะ เพื่อให้เข้าถึงเหล่าเยาวชน
งานสำคัญ.
ประตูศักดิ์สิทธิ์.
การเปิดและการปิดประตูศักดิ์สิทธิ์ของสี่มหาวิหารในพระสันตะปาปาในกรุงโรม ซึ่งปกติจะผนึกด้วยปูนและซีเมนต์ ถือเป็นสัญญาณของการเริ่มต้นและการสิ้นสุดของปีศักดิ์สิทธิ์:
ประตูที่ 5 ตั้งอยู่ในเรือนจำในเรบิบเบีย (Rebibbia) เปิดเมื่อวันที่ 26 ธันวาคม ค.ศ. 2024 การเปิดดังกล่าวมีจุดมุ่งหมายเพื่อใช้เป็นสัญลักษณ์ถึง "การเชิญชวนนักโทษทุกคนให้มองไปยังอนาคตด้วยความหวังและความมั่นใจที่จะได้เริ่มต้นใหม่" นี่เป็นครั้งแรกที่ประตูเรือนจำถูกเปิดเพื่อแสดงการเริ่มต้นปีศักดิสิทธิ์
ในวันที่ 9 มกราคม ค.ศ. 2025 อัครมุขนายกซันโต มาร์ซีอาโน (Santo Marcianò) แห่งสังฆมณฑลทหารแห่งประเทศอิตาลี (Military Ordinariate of Italy) กำหนดให้เรือนาวีอิตาลีชื่อ"อเมริโก เวสปุชชี" ("Amerigo Vespucci") เป็นโบสถ์และสถานที่จาริกของปีศักดิ์สิทธิ์ ค.ศ. 2025 "เพื่อการจาริกศักดิ์สิทธิ์และเพื่อการแสดงความศรัทธาของคณะมิสซังในทะเล"
ลำดับเวลา.
ปีศักดิ์สิทธิ์เริ่มต้นในวันคริสต์มาสอีฟ (24 ธันวาคม) ของปี ค.ศ. 2024 เมื่อสมเด็จพระสันตะปาปาฟรานซิสทรงเคาะประตูศักดิ์สิทธิ์ของมหาวิหารนักบุญเปโตรในนครรัฐวาติกันจากวีลแชร์พระที่นั่ง ประตูถูกเปิดออกแล้วสมเด็จพระสันตะปาปาฟรานซิสก็เสด็จผ่านประตูในขณะที่พิธีมหาสนิทประจำวันคริสต์มาสอีฟในมหาวิหารเริ่มต้นขึ้น
ในช่วงสองสัปดาห์แรกของปีศักดิ์สิทธิ์ มีผู้จาริกมากกว่า 545,000 คนผ่านประตูศักดิ์สิทธิ์ของมหาวิหารนักบุญเปโตรในกรุงโรม ในเดือนแรกของปีศักดิ์สิทธิ์ จำนวนผู้จาริกเพิ่มไปถึง 1.3 ล้านคน คาดว่าจะมีผู้จาริกมากกว่า 30 ล้านคนที่ผ่านประตูศักดิ์สิทธิ์ตลอดทั้งปี ตามที่ระบุโดยสมณสภาเพื่อการประกาศข่าวดี (Dicastery for Evangelisation) ที่เป็นผู้จัดงานของปีศักดิ์สิทธิ์
กิจกรรมของปีศักดิ์สิทธิ์ ค.ศ. 2025 หยุดชะงักชั่วคราวหลังการสิ้นพระชนม์ของสมเด็จพระสันตะปาปาฟรานซิสเมื่อวันที่ 21 เมษายน ค.ศ. 2025 ถือเป็นครั้งแรกที่พระสันตะปาปาทรงเปิดประตูศักดิ์สิทธิ์ของมหาวิหารนักบุญเปโตร แต่ไม่มีพระชนมชีพอยู่ถึงเวลาปิดประตูศักดิ์สิทธิ์เมื่อสิ้นสุดปีศักดิ์สิทธิ์ คาดว่าผู้สืบทอดตำแหน่งพระสันตะปาปาถัดจากสมเด็จพระสันตะปาปาฟรานซิสจะเป็นผู้ทรงปิดประตูศักดิ์สิทธิ์เมื่อสิ้นสุดปีศักดิ์สิทธิ์